**PRIJEDLOG!**

Na temelju članka 35. stavka 1. podstavka 2. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 3. Zakona o plaćama u lokalnoj i područnoj (regionalnoj) samoupravi („Narodne novine“, br. 28/10 i 10/23), te članka 16. Statuta Općine Orehovica („Službeni glasnik Međimurske županije“, br. 7/21 i 4/22), Općinsko vijeće Općine Orehovica na svojoj sjednici održanoj dana 18. srpnja 2025. donosi

**ODLUKU**

**o koeficijentu za obračun plaće zamjenika općinskog načelnika uz reda romske nacionalne manjine**

**Članak 1.**

Ovom odlukom određuje se koeficijent za obračun plaće zamjenika općinskog načelnika iz reda romske nacionale manjine te ostala prava i naknade iz proračuna Općine Orehovica.

**Članak 2**.

Plaću dužnosnika čini umnožak osnovice iz članka 1. ove Odluke i koeficijenta koji se utvrđuje posebnom odlukom Općinskog vijeća, uvećan za 0,5% za svaku navršenu godinu radnog staža, a najviše do 20%.

Ako bi umnožak koeficijenta i osnovice za obračun plaće dužnosnika, bez uvećanja za radni staž, utvrđen na temelju ove Odluke bio veći od zakonom propisanog ograničenja, dužnosniku se određuje plaća u najvišem iznosu dopuštenim zakonom.

**Članak 3.**

Koeficijent se utvrđuje u sljedećem iznosu:

* Za zamjenika općinskog načelnika iz reda romske nacionalne manjine: 1,85

**Članak 4.**

Danom stupanja na snagu ove Odluke prestaje važiti Odluka o plaći i drugim pravima dužnosnika Općine Orehovica („Službeni glasnik Međimurske županije“, broj 5/23) i Izmjene Odluke o plaći i drugim pravima dužnosnika Općine Orehovica („Službeni glasnik Međimurske županije“, broj 27/23).

**Članak 5.**

Ova Odluka stupa na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA: 024-01/25-01/04

URBROJ: 2109-22-02-25-15

Orehovica, 18. srpnja 2025. godine

**PREDSJEDNIK OPĆINSKOG VIJEĆA**

Zlatko Orsag

**Obrazloženje:**

22.05.2025. godine na dužnost zamjenika općinskog načelnika iz reda romske nacionalne manjine stupio je Krunoslav Vuk.

Krunoslav Vuk podnio je Jedinstvenom upravnom odjelu Općine Orehovica obavijest da će svoju dužnost obnašati profesionalno. Trenutno važeći koeficijent za obračun plaće zamjenika općinskog načelnika iz reda romske nacionalne manjine u iznosu od 0,97 donesen je 30.03.2023. godine na 12. sjednici Općinskog vijeća.