**PRIJEDLOG!**

Na temelju članka 35. stavka 1. podstavka 2. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 3. Zakona o plaćama u lokalnoj i područnoj (regionalnoj) samoupravi („Narodne novine“, br. 28/10 i 10/23), te članka 16. Statuta Općine Orehovica („Službeni glasnik Međimurske županije“, br. 7/21 i 4/22), Općinsko vijeće Općine Orehovica na svojoj sjednici održanoj dana 18. srpnja 2025. donosi

**ODLUKU**

**o visini osnovice za obračun plaće općinskog načelnika i zamjenika načelnika iz reda romske nacionalne manjine**

**Članak 1.**

Osnovica za obračun plaće općinskog načelnika i zamjenika općinskog načelnika iz reda romske nacionalne manjine utvrđuje se u visini osnovice za obračun plaće državnih dužnosnika, sukladno važećim propisima kojima se uređuju plaće državnih dužnosnika.

**Članak 2**.

Plaću dužnosnika čini umnožak osnovice iz članka 1. ove Odluke i koeficijenta koji se utvrđuje posebnom odlukom Općinskog vijeća, uvećan za 0,5% za svaku navršenu godinu radnog staža, a najviše do 20%.

**Članak 3.**

Danom stupanja na snagu ove Odluke prestaje važiti Odluka o plaći i drugim pravima dužnosnika Općine Orehovica („Službeni glasnik Međimurske županije“, broj 5/23).

**Članak 4.**

Ova Odluka stupa na snagu osmog dana od dana objave u „Službenom glasniku Međimurske županije“.

**OPĆINSKO VIJEĆE OPĆINE OREHOVICA**

KLASA: 024-01/25-01/04

URBROJ: 2109-22-02-25-15

Orehovica, 18. srpnja 2025. godine

**PREDSJEDNIK OPĆINSKOG VIJEĆA**

Zlatko Orsag

**Obrazloženje:**

22.05.2025. godine na dužnost općinskog načelnika stupio je Ladislav Požgaj, a na dužnost zamjenika općinskog načelnika iz reda romske nacionalne manjine stupio je Krunoslav Vuk.

Ladislav Požgaj podnio je Jedinstvenom upravnom odjelu Općine Orehovica obavijest da će svoju dužnost obnašati volonterski. Krunoslav Vuk podnio je Jedinstvenom upravnom odjelu Općine Orehovica obavijest da će svoju dužnost obnašati profesionalno. Osnovica za obračun plaće dužnosnika ostala je nepromijenjena u odnosu na mandat izvršne vlasti u razdoblju od 2021. do 2025. godine. Trenutno važeća osnovica utvrđena je Odlukom vijeća na 12. sjednici održanoj 20. ožujka 2023. godine. Slijedom navedenog, predlaže se Općinskom vijeću usvajanje Odluke o visini osnovice za obračun plaće općinskog načelnika i zamjenika načelnika iz reda romske nacionalne manjine.